Беседа:Закон на Гей-Люсак

message: Благодаря за корекцията, която сте направили в статията за закона на Шарл. Необходимо е да направите подобна корекция и в статията за закона на Гей-Люсак: това е законът за изохорния процес (при постоянен обем и маса на газа): p/T = const  (вж. статиите в Уикипедия на английски и други езици без руски и украински). Накратко: законът на Шарл е за изобарния процес V/T = const, а законът на Гей-Люсак - за изохорния процес p/T = const .
Максим Максимов 95.42.23.68 05:36, 31 март 2024 (UTC)
replies: text: Доц. Максимов, прегледайте тази помощна страница за нови редактори (редактори без опит в Уикипедия), кликнете на препратката за редактиране на тази статия, нанесете необходимите промени и ги запазете. Можете да се регистрирате преди това, но не е задължително – можете да редактирате по същия начин, по който пишете в беседите (без да сте се вписали) – вместо потребителско име до коментара/редакцията се показва Вашето IP. Ще е чудесно да посочите поне един източник – вижте добавения в статията за Закона на Шарл, например. Добавянето на източник става от менюто над полето за редактиране (“ Цитиране). Ако имате въпроси и трудности – пишете. ~ Pelajanela // беседа 12:26, 31 март 2024 (UTC)
replies: text: :Аз не бих искал да се намесвам в работата на екипа на Уикипедия и да предлагам текстове и цитати. Вие вършите чудесна работа, която е много полезна за българското образование. В случая трябва просто да вземете например текста от статията за закона на Гей-Люсак на френски език в Уикипедия и да го преведете на български. Може да добавите и историческата бележка от същата статия на английски език, в която се обяснява защо единият от двата закона (за изобарния и изохорния процес) е прието да се нарича закон на Шарл (изобарен процес), а само другият (изохорен процес) - закон на Гей-Люсак, макар че през 1802 г. Гей-Люсак е публикувал изследванията си и за двата процеса. Пиша тези бележки единствено с идеята да не объркваме учителите и учениците, а да възприемем онези названия на  двата процеса (изучават се в 8. клас), които в момента широко се използват по света. Желая успехи на екипа, който поддържа българския вариант на Уикипедия.

text: :М. Максимов 95.42.23.68 16:16, 31 март 2024 (UTC)
replies: text: ::

text: ::Вижте тази помощна страница – няма екип на Уикипедия, нито в българоезичната общност, нито за която и да е друга езикова версия :))

text: ::Уикипедия е плод на приносите – приноси от най-различно естество, не непременно или само създаване на статии – на всеки, който поиска да допринася. И всеки е добре дошъл да го прави – разбира се, говорим за добросъвестни приноси (каквито, за съжаление, далеч не са всички действия). Така че както Вие самостоятелно, така и Вие плюс студентите Ви можете да допринасяте, след като се запознаете с правилата, препоръките и принципите на Уикипедия и/или с помощта на по-опитни уикипедианци и четене "в движение" :)

text: ::Препратката, която дадох в началото, всъщност е към встъпителната част на наръчник за редактиране и в комбинация с У:ЕНЦ (от където можете лесно да се придвижите и прегледате водещите принципи и препоръките за съдържанието и редактирането) дава много добра теоретична основа на разбирането за това как функционира Уикипедия и кои са основните параметри и критерии както за създаване на качествено, енциклопедично съдържание, така и за критично оценяване на съществуващото. А то може да бъде подобрявано единствено чрез компетентните и добросъвестни приноси на повече хора, споделящи ценностите на отвореното знание  ~ Pelajanela // беседа 16:54, 31 март 2024 (UTC)
replies: text: :::Не съм запознат как работи Уикипедия и това не е в сферата на моите интереси. Затова се извинявам. Правилно сте започнали редакцията на статията, но ви предлагам текстът (който при направената по-горе корекция вече се отнася за нещо друго - за закона на Шарл):

text: :::"Според този закон относителното изменение на обема на дадена постоянна маса газ при постоянно налягане е правопропорционално на изменението на температурата, тоест:

text: :::При постоянно налягане отношението между обема на идеален газ и неговата абсолютна температура е постоянна величина.

text: :::Ако например температурата на газа се увеличи, ще се увеличи и неговият обем, при условие че масата и налягането на газа останат постоянни.

text: :::Математическа формулировка на закона на Гей-Люсак:"

text: :::да се замени с:

text: :::Съгласно закона на Гей-Люсак  при изохорен процес (V = const) налягането p на дадено (постоянно) количество идеален газ е правопропорционално на абсолютната температура Т на газа, т.е.

text: :::при постоянен обем V отношението между налягането p и абсолютна температура Т на дадена маса идеален газ е постоянна величина.

text: :::Ако например при изохорен процес температурата T на газа нарасне 2 пъти, неговото налягане p също нараства 2 пъти, а отношението p/T не се променя.

text: :::Законът на Гей-Люсат често се записва във вида:

text: :::Така нещата стават коректни.

text: :::М. Максимов 95.42.23.68 07:42, 1 април 2024 (UTC)
replies: text: ::::Благодаря   ~ Pelajanela // беседа 08:03, 1 април 2024 (UTC)
replies: text: :::::Благодаря за промените в статията. Позволил съм си редакция на текстовете. Тъй като нямам никакъв опит в писането и редактирането в Уикипедия моля някой да погледне какво съм направил. със статията. Трябва да се проверят препратките. Аз съм копирал например идеален газ и съм го променил на уравнение за състоянието на идеалния газ, но очевидно това не е начинът.

text: :::::М. Максимов

text: :::::П.П. Бих могъл, ако сметнете за интересно, да добавя параграф История, където да разкажа как в исторически план се е развивало изследването на изобарния и изохорния процес при газовете. Ще бъде ли проблем, ако го напиша например на Word и да го копирам в рубриката Беседа? 95.42.23.68 08:23, 2 април 2024 (UTC)
replies: text: ::::::Поздравления – вече редактирате в и допринасяте за подобряването на съдържанието в Уикипедия!

text: ::::::(Разбира се, коментарите в беседите, още повече когато в тях добросъвестно и конструктивно са посочени проблеми и грешки в статиите, до които се отнасят, също са приноси и то много ценни)

text: ::::::Добавих вътрешни препратки (които са важни, но не могат да заменят позоваването на източници – статии в Уикипедия не може и не бива да се посочват като благонадежден източник за твърдения за факти в други статии в Уикипедия). Вижте как е сега, моля.

text: ::::::Добавянето на раздел с история на развитието на науката в това направление, за мен, безспорно ще допринесе за изчерпателността и информационната стойност на статия по темата (изследването на изобарния и изохорния процес при газовете) – въпросът е дали да е в тази статия или в някоя от по-общите.

text: ::::::Няма защо да се безпокоите да редактирате в Уикипедия – полето не е толкова по-различно от документ на MS Word :) Използвайте визуалния редактор – предлага значително улеснение. А мога и да покажа в няколко слайда стъпките, въвеждайки и съхранявайки промените, и да ги споделя тук. ~ Pelajanela // беседа 09:28, 2 април 2024 (UTC)

text: :::::: Благодаря, че добавихте раздела, както и за информацията, изложена в резюмето – имайте предвид, че няма как да отговоря (аз или някой друг) на резюме към редакция:)) Резюметата към редакциите имат малко по-различно предназначение – да информират стегнато за естеството на извършените промени – и е добре да са кратки. Отворете страницата с историята (на промените) на статията и ще видите резюметата (уви, по-често липсва каквото и да било). По-подробно съображения и въпроси, свързани със съдържанието на статиите, коментираме в беседите – както правим и в случая. Направих разместване на частите на статията и форматирах външните и вътрешните препратки. За останалите свързани статии – да, предполагам, че е добре всичките да се прегледат и нанесат съответните промени/допълнения/уточнения.

text: :::::: Впрочем, тук можете да видите списъка със статии в категория химия, на които е поставен (към момента има) шаблон за ненадеждност на информацията поради липса на цитирани източници.

text: :::::: PS Като се има предвид, че се подписвате към редакциите, които правите като анонимен потребител (и по този начин се показват както IP-то, така и името Ви), отново си позволявам да предложа да се регистрирате и да редактирате от потребителския си профил в Уикипедия :)~ Pelajanela // беседа 14:19, 2 април 2024 (UTC)
replies: text: :::::::Благодаря. Впечатлен съм от бързината, с която реагирате. Според мене сега статията изглежда прилично. Желая успехи.

text: :::::::М. Максимов 95.42.23.68 08:26, 3 април 2024 (UTC)
Не знам защо сте изтрили моята забележка. Направете по-подробна справка и ще се убедите, че под Gay-Lussac's Law се разбира законът за изохорния процес при идеалните газове  p/Т = const (при V = const). Тази закономерност в съвременната световна учебна литература по физика е прието да се нарича закон на Гей-Люсак, а законът за изобарния процес V/T = const (при p = const) се нарича закон на Шарл. Не случайно правя тези уточнения, защото много български ученици и учители ползват Уикипедия на български език и е време да се уточнят и съгласуват някои наименования и понятия. 
Максим Максимов 95.42.23.68 11:49, 31 март 2024 (UTC)
thread_title:  Gay-Lussac's Law